ჰეთუმ I
ჰეთუმ I (სომხ. Հեթում Ա; დ. უცნობია — გ. 1271) — კილიკიის სომეხთა სამეფოს (აგრეთვე ცნობილი როგორც „პატარა სომხეთი“) მმართველი 1226 წლიდან 1270 წლამდე. იგი იყო რუბენიანების დინასტიის ბოლო წარმომადგენლის და კილიკიის სომეხთა სამეფოს დედოფლის ზაბელის ქმარი, რომლის შემდგომ მმართველობა მის ხელში გადავიდა და მანვე დაუდო სათავე ჰეთუმიანების დინასტიას. მონღოლეთის იმპერიასთან დიპლომატიური ურთიერთობების გამო ჰეთუმმა თავად იმოგზაურა მონღოლეთში. ეს მოგზაურობა კირაკოს განძაკეცმა აღწერა ნაშრომში „პატარა სომხეთის მეფის მოგზაურობა მონღოლეთში და უკან“.